Toshkentda to‘pponcha sotmoqchi bo‘lgan ayol qo‘lga olindi

Toshkent shahar IIBBga kelib tushgan tezkor ma’lumotni o‘rganish asnosida jinoyat qidiruv xodimlari tomonidan Toshkent viloyatida yashovchi Y.Zulfiya “Nagan” to‘pponchasini 500 dollarga sotmoqchi bo‘lganida qo‘lga olindi. Bu haqda IIBB matbuot markazi xabar berdi.

Qurol 1921-yilga oid bo‘lib, ayol uni uyini ta’mirlash vaqtida yerto‘ladan topib olgan.
Ushbu holat bo‘yicha IIBB Tergov boshqarmasi tomonidan Jinoyat kodeksining 248-moddasi bilan jinoyat ishi qo‘zg‘atildi.
Tergov jarayonida 49 yoshli ayolni mazkur jinoyatga qo‘l urishiga nima undaganiga aniqlik kiritiladi.